
MJESNI ODBOR DELNICE
KLASA: 025-02/23-01/03

Delnice, 29.rujna. 2026.


ZAPISNIK S 22. SJEDNICE MJESNOG ODBORA DELNICE

Dnevni red:
1. Usvajanje zapisnika sa 21. sjednice Mjesnog odbora Delnice
2. Aktivnosti  Mjesnog odbora u predstojećem razdoblju
3. Razno

Prisutni:
Goran Crnković (HDZ)
Dario Zetović (HDZ)
Ivan Piškor (HS)
Hrvoje Ljubobratović (SDP)
Odsutni:
Matteo Komadina (HDZ)
Nikolina Štimac  (HDZ)
Tomislav Kezele (HSP)
Sjednica je započela u 15:00 sati.
1. Usvajanje zapisnika sa 21. Sjednice Mjesnog odbora Delnice
Zapisnik sa 21. Sjednice Mjesnog odbora Delnice je jednoglasno prihvaćen.

2. Aktivnosti Mjesnog odbora u predstojećem razdoblju
Od stručnih službi Grada Delnica, dobili smo obavijest da je u tijeku priprema proračuna za 2027. godinu, te bi trebali sastaviti plan rada Mjesnog odbora Delnice za 2027. godinu.
Kako je sljedeća godina izborna godina za sastav novog Mjesnog odbora a nije još definirano kada bi izbori trebali biti, vijećnici Mjesnog odbora su zaključili da se u plan rada uvrste komunalne aktivnosti, zelene akcije čišćenja i uređenja na lokacijama po potrebi, a u dogovoru sa KTD Risnjak i komunalnim odjelom Grada.
Kako je u planu rada za ovu godinu, i predviđena su financijska sredstva, akcija čišćenja skakaonice u Delnicama, planirala bi se za subotu, 17.10.2026, ovisno o vremenskim uvjetima.

3. Razno
Mjesni odbor Delnice pokrenuo je  krajem lipnja 2026 potpisivanje peticije protiv početka rada kamenoloma „Ciganska dražica“.
Ta peticija bila je na dnevnom redu Gradskog vijeća Delnica 28. srpnja 2026.
Tada su vijećnici jednoglasno odlučili da se prijedlog izglasavanja o prenamjeni prostornog plana, kojim bi se kamenolom izbacio iz istoga, privremeno povuče dok se ne usklade stajališta sa Primorsko – goranskom županijom, te održi sjednica u mjesecu kolovozu kada bi ta točka ponovo bila stavljena na Gradsko vijeće.
Nažalost došao je i mjesec listopad, nema ni najave kada bi sjednica bila održana.
Građane zanima šta se čeka i kada se planira sjednica.

Vijećnici su postavili i sljedeća pitanja:

1. Svjesni da niti Grad niti vijećnici nisu mogli utjecati na zaustavljanje radova na prenamjeni potkrovlja Doma Zdravlja u Delnicama u dom za Starije osobe, već da je to bila odluka županije koja je i vlasnik istoga, u kojoj  fazi je prenamjena i kada se planira završetak radova. Na ovo  pitanje dobili smo odgovor gradonačelnika 22.07.2025. da je rok za završetak radova rujan 2025, a obzirom da se planira i energetska obnove zgrade, zadnji rok je trebao biti proljeće 2026.
Radovi još uvijek traju.
2. Na inicijativu Mjesnog odbora i u suradnji sa bivšom gradskom vlasti, postavljena je ovlaštena mjerna stanica kraj pogona tvornice  Energy pellets, očitanja su gotova, javnosti je prezentiran nalaz da je sve u redu, ali se postavlja pitanje šta se poduzima u vezi daljnjih mjerenja kvalitete zraka.
3. Stari problem sanacije oštećenja u ulici Vučnik. Više puta smo i šta je vidljivo kroz zapisnike Mjesnog odbora  i kroz pisanje dopisa Komunalcu Delnice, upozoravali na loše izvedene radove.
Jednom smo dobili odgovor od Komunalca da će sanacija  biti izvršena , a kako nije, na sljedeće dopise više nismo dobivali odgovore.
Na to pitanje smo se nadovezali i na sanaciju željezničkog prijelaza na Vučniku, te postavljanje zaštitnih rampi,  i za to još uvijek nismo dobili odgovor.
4. Upozoravali smo i na postavljanje ograde kod igrališta „Goran“u Sajmišnoj, ne na ogradu iza gola, već na ogradu kod nogostupa.
5. Grad je dobio od fonda za zaštitu okoliša 100.000 eura za senzore za slobodno/ zauzeto parkirno mjesto? Navelo se da je to odlična podloga za analizu problema parkiranja. Mišljenje građana, a o tome smo već i raspravljali i upozoravali na sjednicama je da se to možda može riješiti naplatom?
6. Postavilo se pitanje stabala na groblju u Delnicama oko spomenika te njihovo uklanjanje. Ljudi se žale na iglice po grobovima, obješene grane, a sve se pogoršava kada padne kiša. Šta se može poduzeti?
7. Na novo uređenom dječjem igralištu „Mali parkić“ došlo je do puknuća sajle na jednom od rekvizita, pa bi trebalo obratiti pažnju i izvršiti popravak da ne dođe do kakve ozljede.
8. Građani su zabrinuti i šta se tiče dimnjačarske službe. Sezona loženja je već počela, a u Gradu još nemamo ovlaštenog koncesionara. Šta se misli poduzeti u vezi toga.
9. Već mjesecima je poklopac od kanalizacije  kod Stenaverta polomljen i ograđen, kada se misli sanirati isto?
10. Znak na ulazu u park, kojim je označeno zabranjen ulazak sa kućnim ljubimcima, je uništen, pa bi trebalo zamijeniti isti, a i postavlja se pitanje ako je komunalni redar obavio koji nadzor, jer ljudi sa ljubimcima redovito prolaze kroz park.
11. Na Trgu 138. brigade Hrvatske vojske, uništen je elektro ormarić, pa se postavlja pitanje saniranja istoga.

Sjednica je završila u 16:00 sati.

Zapisnik sastavio:						Predsjednik Mjesnog odbora Delnice
Goran Crnković							Goran Crnković

